**Αθήνα:** 21.12.2020

**Αρ. Πρωτ.:** 1675

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στη Βουλή για θέματα ΑΣΕΠ μίλησε ο Ι. Βαρδακαστάνης**

Στην Επιτροπή Δημόσιας Διοίκησης, Δημόσιας Τάξης και Δικαιοσύνης της Βουλής μίλησε τη Δευτέρα 21 Δεκεμβρίου, μέσω τηλεδιάσκεψης, ο πρόεδρος της ΕΣΑμεΑ Ιωάννης Βαρδακαστάνης, κατά την ακρόαση των φορέων επί του νομοσχεδίου «Εκσυγχρονισμός του συστήματος προσλήψεων στον δημόσιο τομέα και ενίσχυση του Ανώτατου Συμβουλίου Επιλογής Προσωπικού (Α.Σ.Ε.Π.)». Τις [προτάσεις του αναπηρικού κινήματος η ΕΣΑμεΑ κατέθεσε](https://www.esamea.gr/our-actions/ydmhd/5093-i-e-s-a-mea-katathetei-tis-protaseis-paratiriseis-tis-sto-sxedio-nomoy-me-thema-eksygxronismos-toy-systimatos-proslipseon-ston-dimosio-tomea-kai-enisxysi-toy-anotatoy-symboylioy-epilogis-prosopikgggoy-a-s-e-p) και με επιστολή.

Ο κ. Βαρδακαστάνης κατέθεσε τροποποιήσεις και αλλαγές επί των άρθρων, στο άρθρο 6 «Προγραμματισμός θέσεων για τα άτομα με αναπηρία, στο άρθρο 12 «Προσαυξήσεις βάσει τυπικών προσόντων και εντοπιότητας», στο άρθρο 28 «Επιλογή προσωπικού με σειρά προτεραιότητας – πεδίο εφαρμογής», στο άρθρο 29 «Κριτήρια επιλογής προσωπικού με σειρά προτεραιότητας», ενώ παράλληλα η ΕΣΑμεΑ προτείνει την προσθήκη επιπλέον άρθρου ως εξής: «Προσθήκη νέου άρθρου για την παροχή εύλογων προσαρμογών σε εργαζόμενους/ες με αναπηρία και χρόνιες παθήσεις στον δημόσιο και ευρύτερο δημόσιο τομέα και σε αιρετούς/ες με αναπηρία και χρόνιες παθήσεις στους ΟΤΑ α΄ και β΄ βαθμού».

Αναλυτικά οι προτάσεις στην επιστολή.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |